Konseptet i dette todelte studiobaserte programmet var å få vanlig folk til å ta en utfordring, noe som enkelte ganger bestod i å gjøre ting som enten var motbydelig eller skremmende. Det kunne for eksempel bestå av å spise meitemark og biller eller stikke hånda ned i en glassbeholder etter penger samtidig som beholderen også inneholdt store edderkopper. En annen del av programmet besto av at programlederen avslørte diverse trylletriks.